จังหวัดปกครองตนเองชนชาติคาซัค อีหลี

จังหวัดปกครองตนเองชนชาติคาซัคอีหลี (; ) เป็นจังหวัดปกครองตนเองของชนชาติคาซัคในตอนเหนือของเขตปกครองตนเองซินเจียงอุยกูร์ ของประเทศจีน เป็นหนึ่งในห้าจังหวัดปกครองตนเองในซินเจียง โดยมีอีหนิงเป็นเมืองหลวง มีชายแดนติดกับประเทศมองโกเลีย, ประเทศรัสเซีย และ ประเทศคาซัคสถาน ในด้านเหนือด้วยเส้นเขตแดนยาว 2,019 กิโลเมตร ซึ่งจังหวัดปกครองตนเองอีหลีเป็นศูนย์กลางการค้าที่สำคัญและช่องทางติดต่อกับต่างประเทศทางทิศตะวันตก มีช่องผ่านแดนสำคัญ 9 ด่านได้แก่ โคร์กาช, บาห์คตี และ เจมีไน

จังหวัดปกครองตนเองอีหลีครอบคลุมพื้นที่ 268,591 ตารางกิโลเมตร คิดเป็นร้อยละ 16.18 ของซินเจียง ณ ปี 2018 จังหวัดอีหลีมีประชากรที่ลงทะเบียน () ที่ 4,582,500 คน เป็นชาติพันธุ์ที่ไม่ใช่ฮั่น 2,745,500 คน (หรือประมาณร้อยละ 59.91 ของประชากรที่ลงทะเบียน) มีเขตปกครอง 3 ส่วนคือ เขตปกครองโดยตรงจังหวัดปกครองตนเองอีหลี () มีพื้นที่ 56,622 ตารางกิโลเมตร (ร้อยละ 21.08 ของเขตปกครองทั้งหมดซึ่งรวมถึง 2 จังหวัดที่อยู่ภายใต้การปกครองคือ จังหวัดอัลไต และจังหวัดถ่าเฉิง) มีประชากร 2,930,600 คน (ร้อยละ 63.95 ของประชากรที่ลงทะเบียน).

ภูมิอากาศ

การแบ่งเขตการปกครอง 

จังหวัดปกครองตนเองชนชาติคาซัค อีหลี แบ่งออกเป็น 3 ส่วนคือ จังหวัดอัลไต และจังหวัดถ่าเฉิง ร่วมกับเขตปกครองโดยตรงซึ่งรวมถึง นครอีหนิง นครระดับอำเภออื่น ๆ อีก 2 นคร 7 อำเภอ และ 1 อำเภอปกครองตนเอง ในสถานะทางการปกครองมีสถานะระดับจังหวัดของอีหลีนี้เป็นกรณีพิเศษในเขตปกครองของจีน เนื่องจากได้ถือว่ามีเขตปกครองระดับจังหวัดอีก 2 แห่งเป็นเขตปกครองย่อยของจังหวัดปกครองตนเองชนชาติคาซัคอีหลี สันนิษฐานว่อาจมีความเชื่อมโยงกับพื้นที่ทางประวัติศาสตร์ที่เกี่ยวข้องกับประเทศใกล้เคียง

อ้างอิง

ข้อมูล 

 Henry Lansdell, "Russian Central Asia: Including Kuldja, Bokhara, Khiva and Merv". Full text  available at Google Books; there is also a 2001 facsimile reprint of the 1885 edition, . (Chapters XIV-XVI describe Lansdell visit to the area in the early 1880s, soon after the Russian withdrawal).

แหล่งข้อมูลอื่น 

 Official site  
 Official site  
 Subdivision info (in Simplified Chinese)
 A TALE OF TWO CITIES: NEW MUSEUMS FOR YINING AND URUMQI  "CHINA HERITAGE NEWSLETTER", China Heritage Project, The Australian National University. ISSN 1833-8461. No. 3, September 2005. (Talks about Ili Kazak Autonomous Prefecture Museum in Yining).

เทือกเขาอัลไต
อีหลี
รัฐและดินแดนที่ก่อตั้งในปี พ.ศ. 2497